Document ID: /roh_data/filtered/fineweb-2-filterrobots_roh.jsonl.gz/32222

In auzament da paja da 0,5 fin 1% ni almain ina runda da nulla na saja betg suffizient tar in creschament economic da 2,4%, crititgescha il sindicat. Cun in uschè bass auzament na vegnian ils emploiads realmain betg a gudagnar dapli, quai pervi da la chareschia ed las premias da cassas da malsauns pli autas.
Pauc moviment tar las pajas da las dunnas
Era en connex cun l’egualitad da paja na dettia quai betg grond moviment. Uschia na sajan las interpresas betg prontas da prestar in effort per cuntanscher ina egualitad da paja tranter um e dunna. Uss saja temp ch’il parlament s’engaschia per ina revisiun da la lescha d’egualitad ed uschia per che las interpresas vegnian almain controlladas, ha communitgà Travail.Suisse.
RR novitads 10:00